Fredrik Lorck

Fredrik Theodor Christian Lorck (født Federico Theodore Lorck 9. januar 1896 i Venezuela, død 12. november 1988 i Oslo) var en norsk eiendomshandler og fabrikant. Han bodde fra 1950-årene til sin død på Godlia i Oslo.

Fra han var 16 til han var 36 jobbet han som sjømann. Fram til andre verdenskrig drev han med eiendomshandel. Senere startet han produksjon av persienner.

Lorck var formann i huskomitéen i Travellers Club Tramplaget.

Fredrick Lorck var sønn av Paul Bahnsen Lorck fra Borre og Anna Charlotte Mosling fra Ofoten. Fredrik Lorck var gift med sangerinne Adelheid Scharff (født 7. september 1897, død 2. januar 1997). De har gitt opphav til Adelheid og Fredrik Lorck`s Stiftelse.

Referanser 

Norske forretningsfolk
Personer etter føde- eller oppvekststed i Venezuela